Conchuncions causals en aragonés

As conchucions causals en aragonés introducen proposicions subordinadas adverbials lochicas que indican causa.

Son conchuncions causals en l'aragonés actual porque/perque, que, pos/pu(e)s, como (que), ya que, visto que, dau/dato que e considerando que. En aragonés medieval s'usaba tamién car, por tal como e por tal que:

 Conchunción causal "porque" 
Prene a forma "perque" en aragonés oriental y en belsetán. En a mes gran part de l'Alto Aragón ye "porque".
y habieron a fer-lo a escape porque lis s'itaban encima (cheso).
perque toz contentos yeran (belsetán).

 Conchunción causal "que" 
Presenta un uso pareixiu a atras luengas romances:
Madri, no lis tire culpa que son de la pelleta de lo diaple (cheso).

 Conchuncions causals "pu(e)s"/"pos" y "car" 
En aragonés medieval se feba servir a conchunción causal car coincidindo con as luengas galorromanicas mugants. Podemos veyer l'uso de "car" en o "Libro d'el Trasoro":

En aragonés actual este uso ha desapareixiu y tenemos a conchunción pu(e)s que ocupa o paper d'a conchunción causal car y d'a conchunción doncas, que ye continuativa u ilativa y no causal. Como eixemplos d'uso de pu(e)s/pos como conchunción causal tenemos:
sabrás que me recibioren en pompa a'l llegar a ésta, pos a'l baixar-me de l'auto e chitar el piet a tierra me s'acercoren us mozos (belsetán).
y ixo que son poquez y cobardes / pus con tot, aquels encara heban hombres (campés).

 Conchunción causal "como" 
La conchunción "como" no ye una conchunción exclusivament causal y puet tener valor condicional. En benasqués tenemos a variant coma. Como eixemplo d'uso causal tenemos:
{{cita|Como no fue ta Zaragoza no me dion cosa (tellano)}}

 Puesque 
Deriva de lo latín clasico POSTQUAM Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991. p 119. y tiene lo suyo cognato en lo francés puisque, habendo preso en castellano la forma puesto que. Enunciaba en aragonés medieval una causa conoixida por toz los interlocutors y mira de convencer.

 Visto que 
Ye cognato de la locución conchuntiva vu que, que se posa debant de la frase. 

 Referencias 

 Bibliografía 
  Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991.
  BARCOS, Miguel Ánchel: El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007.ISBN 978-84-8094-058-0
  Chabier Lozano Sierra, Ánchel Loís Saludas: Aspectos morfosintácticos del belsetán, 2005, Gara d'Edizions.
  Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010
  Xavier Tomás Arias: El aragonés del Biello Sobrarbe. Instituto de Estudios Altoaragoneses, 1999.
  BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN978-84-8094-061-0
  Ballarín Cornel, A: Diccionario del Benasqués, Institución Fernando el Católico, Zaragoza, 2ª ed (1978).
  José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
  Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014.
  Francho Nagore: Gramática de la Lengua Aragonesa''. Zaragoza. Mira Editores. 1989.

Causals
Aragones